@

La signo @ estas simbola mallongigo aŭ ligaturo por la latina vorto ad (ĉe), historie ofte uzata en anglalingvaj landoj por la samsignifa angla vorto at, kiu donis ankaŭ la anglan nomon de la simbolo. Ĝia formala angla nomo commercial at ("komerca ĉe") devenas el komerca uzo en anglalingvaj fakturoj kun la signifo "po", ekz. "7 widgets @ £2 ea. = £14" ("7 umoj po 2 pundoj egalas 14 pundojn").

Ĝia Esperanta nomo "heliko" devenas de la simileco kun konkohava heliko. La alternativa nomo ĉe estas rekta traduko el la angla/latina, kaj de tempo al tempo uzatas kun la signifo "ĉe" en poŝtelefona lingvo, sloganoj k.s., ekzemple E@I.

Ĝia nun plej ofta uzo estas en ret-poŝto, elektronika adreso, kiel ekz. en sinjoroxy@mondo.net. Legu: sinjoro xy ĉe mondo punkto net. Uzadon de tiu ĉi simbolo en elektronika poŝto enkondukis Ray Tomlinson en la jaro 1972. Por multaj homoj ĝi iĝis simbolo por la Interreto.

 @ en Esperanto, ĉu ĉe? 
Esperantistoj uzas diversajn versiojn de la elparolo, krom "heliko" ankaŭ "simiovosto", "at", "ĉe" kaj aliajn. Entute montriĝis kaoso, kiu estas unuflanke maldezirenda, aliflanke malhelpas bonan interkomprenon.

Nun ekzistas la tendenco uzi pli ofte "ĉe". Tio estas la rekta traduko de la angla "at" kaj de diversaj aliaj nacilingvaj similaj esprimoj.

 @ en aliaj lingvoj 
 angle : commercial at ("komerca ĉe"), at symbol ("ĉe-simbolo"), at sign ("ĉe-signo"), at ("ĉe"), strudel ("akvokirlo", "strudelo"); malpli ofte: each ("po"), these ("ĉi tiuj"), vortex ("vortico"), whorl ("vindaĵo"), cyclone ("ciklono"), snail ("heliko"), ape ("simio"), cat ("kato"), rose ("rozo"), cabbage ("brasiko"), amphora ("amforo"), ampersat (laŭ ampersand, "&")
 ĉeĥe : zavináč ("rulita marinita haringo")
 ĉine-mandarine :
 en Ĉeftera Ĉinio, ĝi estas 艾特 (prononcata "ai te", transliterado de "at").
 en Taiwan, ĝi estas 小老鼠 (prononcata xiao laoshu, signifanta "museto"), aŭ: 老鼠號 (prononcata laoshu hao, signifanta "muso").
 en Honkongo kaj Makao, ĝi estas at.
 dane : snabel-a ("rostro-a"), aŭ: grisehale ("porka vosteto")
 eŭske : arroba (pez-unuo)
 feroe : kurla
 finne : ät-merkki, laŭ la normo SFS; aliaj nomoj kissanhäntä, ("katvosto"), miukumauku ("miaŭo")
 france : arobase (el la hispana pez-unuo)
 germane : Klammeraffe ("alkroĉanta simieto"), aŭ: kaufmännisches A ("komerca A")
 gronlande : a-nagguaatsulik ("a kun elefanta rostro", laŭ la Dana nomo)
 hebree : ŝtrudel (שטרודל); literature, laŭ Akademio de la Hebrea Lingvo: kruĥit (כרוכית) ("strudelo")
 hispane: arroba (pez-unuo)
 hungare : kukac ("heliko")
 itale : chiocciola ("heliko")
 katalune : arrova, nebo ensaïmada ("brioŝko" = kuketo tipa el Mallorca)
 kazaĥe : айқұлақ (ajkulak) - de "ай" (aj) - "luno, lunarko" kaj "құлақ" (kulak) - "orelo"
 koree : golbaeng-i (골뱅이), dialektika formo de la vorto daseulgi (다슬기) ("malgranda trinkakva heliko sen antenoj")
 nederlande : apenstaartje ("simia vosteto")
 norvege : oficiale: krøllalfa ("onduma alfo", aŭ "alfa-vortico"); alternative ankaŭ: alfakrøll
 pole oficiale : atka, aŭ: małpa ("simio"), aŭ: małpka ("simieto")
 portugale : arroba (pez-unuo)
 rumane : (a cu) coadă de maimuță ("(a kun) simivosto"), aŭ a rond ("ronda a")
 ruse : sobaka (собака) ("hundo")
 slovene : afna ("simieto")
 svede : snabel-a ("rostro-a"), aŭ: kanelbulle ("cinamona rulo")
 ukraine : "комерційне ет" ("komerca ĉe"); равлик ("heliko"); песик ("hundeto"); собака ("hundo"); вухо ("orelo"); мавпочка ("simieto")
 uzbeke : kuchukcha ("hundeto")
“Heliko” respondas en la kodsistemoj Unicode kaj ASCII al la signo 64, aŭ 0x0040. Sur multaj klavaroj oni povas ĝin produkti per la kombino Alt+64.

 Eksteraj ligiloj 

 ascii64 - the @ book - free download - by patrik sneyd - foreword by luigi colani (11/2006) 
 http://home.t-online.de/home/Hanno_Kuehnert/klaffe.htm 
 http://www.earchiv.cz/b03/b0325001.php3
 http://sigma.nkp.cz/F/?func=find-a&find_code=WAU&request=pelevin&request_op=AND&find_code=WTL&request=%C4%8Dapajev 
 http://www.hejkal.cz/nakladatelstvi/titul.asp?20 
 http://www.earchiv.cz/anovinky/ai1911.php3
 http://www.nlk.cz/nlkcz/uvod.php?idp_m=108&id_m=378  
 http://www.commonplacebook.com/humor/usenet/faq.shtm 
 http://www.herodios.com/atsign.htm 
 http://www.caravantes.com/arti03/arroba.htm  
 http://www.ricardodiaz.org/archives/2006/01/post_1.html  
 http://www.culture.fr/culture/dglf/cogeter/08-12-02-internet.htm 
 http://hapax.qc.ca/Pourquoi_arrobe_dans_10646.html 
 http://www.lamayenne.fr/front.aspx?SectionId=413&controller=NavBarViewPublication&PubliId=1420  
 http://itmanagement.earthweb.com/entdev/article.php/1408411 
 http://www.zeit.de/archiv/1997/11/KLAMMERA.TXT.19970307.xml 
 http://fsinfo.cs.uni-sb.de/~abe/Bloedsinn/Teppich.html#@  
 http://www.tzi.de/~jeronimo/gdm/leben.htm  
 http://www.madeasy.de/2/klammeraffe.htm
 http://www.nada.kth.se/dataterm/artikel-7.html)
 http://www.pcworld.dk/default.asp?Mode=2&ArticleID=5059 
 http://www.nada.kth.se/dataterm/artikel-7.html 
 A Natural History of the @ Sign (anglalingva): Diverslingvaj nomoj
 Linguist's view (anglalingva) 
 Article about the history of @ (anglalingva) Enhavas pliajn nomojn en diversaj lingvoj

Kategorio:Interpunkcio